
Lalong humihina ang AFP sa pagsingaw 
ng mga kabulukan nito 


Pi. mang pagtakpan ng rehimeng US-Arroyo at mga namumunong 


heneral nito, di mapigilan ang pag-alingasaw ng malakihang 

korapsyon sa loob ng Armed Forces of the Philippines (AFP), 
laluna sa hanay ng pinakamatataas na upisyal nito. Ang nabubunyag 
na malalaking kaso ng korapsyon ay palatandaan ng sagad-sa- 
butong kabulukan ng AFP. 

Ang kabulukang ito sa loob ng AFP ay tuwirang ibinu- 
bunga ng pagiging mersenaryo at pasistang hukbo nito. 
Ang kabulukan ng ipinagtatanggol nitong naghaharing 

sistema ay yaon ding kabulukang umiiral sa 

loob ng hanay ng AFP. Ang AFP, laluna sa pi- 
nakamatataas na andana nito, ay kaharian 
ng mga milyunaryong heneral, pawang mga 
burukratang kapitalistang nagpapayaman 
gamit ang hawak nilang kapangyarihan. 

Ang malakihang korapsyon at kriminalidad 
ng pinakamatataas na heneral ng AFP at ang mga 
pagtatangkang pagtakpan ang mga ito ay nag-uudyok ng 
malawakang galit ng mamamayang labis na naghihikahos. 
Ang galit ng mamamayang Pilipino sa korapsyon sa loob ng 
AFP ay katulad ng galit nila sa nakamumuhing korapsyon ng 
mga upisyal ng rehimeng Arroyo na nagpapakasasa sa milyun-mil- 
yong pisong nakaw na yaman habang milyun-milyon ang lubog sa ku- 
munoy ng kahirapan. 

Ang korapsyon ng mga pinunong heneral ng AFP ay nag-uudyok ng 
gayon ding galit sa hanay ng mga ordinaryong sundalo at nakababa- 
bang upisyal ng militar lalupa't sila ang pangunahing mga biktima 
nito. Habang nagpapakasasa ang mga bundat na heneral, ang mga ka- 
raniwang sundalo at nakabababang upisyal ng AFP ang nagdurusa sa 
palaging naaantalang mababa na ngang sweldo, napakaliit na pen- 

syon, kakulangan at mababang kalidad ng mga kagamitan at iba pa. 


Pinakahuling mga Food coupons, mismis 


Mga tampok sa anomalya at kaso ng "a Aaen pamena para sa ginugutom 
isyung ito... korapsyon sa AFP PAHINA 5 | na mamamayan 


PAHINA 3 PAHINA 6 


Niyayanig ang AFP at rehimeng 
US-Arroyo ng nabubunyag na mga 
kaso ng korapsyon ng mga namu- 
munong heneral. Lalo nitong pina- 
lalalim ang hidwaan at pagkaka- 
watak-watak sa loob ng AFP. Lalo 
itong mag-uudyok ng mga aksyong 
protesta ng mga karaniwang sun- 
dalo at nakabababang upisyal ng 
AFP. Pinahihina nito ang kanilang 
determinasyon na ipagtanggol ang 
naghaharing sistema. 

Walang kakayahan ang AFP o 
ang buong reaksyunaryong sistema 
na maglinis ng sarili. Likas sa kasa- 
lukuyang sistema na balutin ng 
korapsyon ang militar at burukra- 
syang sibil. 

Ang AFP ang pinakakonsolida- 
dong organisasyon ng mga reak- 
syunaryo na nangungunang taga- 
pagtaguyod at tagapagtanggol ng 
kasalukuyang sistema. Ang paghi- 
na nito ay nangangahulugan ng 
paghina ng depensa ng reaksyunar- 
yong naghaharing sistema, laluna 
laban sa banta ng lumalakas na 
armado at di armadong paglaban 
ng aping mamamayang Pilipino. 
Kung kaya gayon na lamang ang 
pagkabahala ng mga naghaharing 
uri sa mga iskandalong yumayanig 
ngayon dito. 


EB AYAN 


Ngunit sa mata ng mamama- 
yan, ang paghina ng AFP ay isang 
magandang bagay. Nangangahulu- 
gan ito ng paghina ng kakayahan 
nitong manalanta at mandahas sa 
mamamayan. Sa paghina ng AFP, 
napapabilis din ang pagtatagum- 
pay ng rebolusyonaryong armadong 
kilusan. 

Responsibilidad ng mga rebolu- 
syonaryong pwersa na samantala- 
hin ang kasalukuyang kaguluhan sa 
loob ng AFP at lalo pang palalimin 
ang hidwaan sa hanay ng militar at 
pulisya. 

Pangunahing tungkulin sa ha- 
rap nito ang lalo pang pagpapaig- 
ting ng armadong rebolusyon. Sa 
partikular, kailangang ilunsad ang 
papalaki at papadalas na mga 
taktikal na opensiba. Kailangang 
puspusang hanapin ang mahihi- 
nang bahagi ng AFP at PNP at 
walang humpay na bigwasan ang 
mga ito. Ang bawat matagumpay 
na taktikal na opensiba ay lalong 
nagpapahina sa loob ng mga 
pwersa ng AFP at PNP at bumabag- 
bag sa kanilang pagkakaisa. 

Kasabay nito, kailangang pus- 
pusang makipag-ugnayan sa mga 
karaniwang elemento at nakababa- 
bang upisyal ng AFP at PNP na du- 


Nilalaman 


..tiyak na lalo pang 
mabubulok ang militar 
at pulisya kasabay ng 

pagkabulok ng 
naghaharing sistema. 


madaing sa kabulukan ng organisa- 
syon ng militar at pulisya. Maaari 
natin silang tulungan sa pagbubuo 
ng mga demokratikong samahan sa 
loob ng militar at pulisya at hika- 
yatin silang magsagawa ng mga 
lihim at hayag na sama-samang 
pagkilos upang ipagtanggol ang 
kanilang kagalingan. 

Sa nakaraan, ang ganitong pa- 

kikipag-ugnayan sa mga karani- 
wang sundalo at pulis at kanilang 
nakabababang mga upisyal ay 
nagsisilbing batayan para sa mas 
malawak na ugnayan at pakikipag- 
tulungan. 

Ang mga nauugnayang pwersa 
loob ng militar, pulisya at 
CAFGU, laluna yaong mga karani- 
wang tauhan na nagmula rin sa 
hanay ng mga aping uri, ay maaa- 
ring hikayatin na lumahok sa rebo- 
lusyonaryong kilusan. Maaari si- 
lang magbuo ng mga lihim na sa- 
ngay ng Kilusang Lt. Crispin Taga- 
molila sa loob ng kanilang kinabi- 

Ang Ang Bayan ay inilalabas sa 
wikang Pilipino, Bisaya, Iloko, Hili- 
gaynon, Waray at Ingles. 

Maaari itong i-download mula sa 
Philippine Revolution Web Central na 
matatagpuan sa: 

www.philippinerevolution.org Malulubhang krimen ni Tabara 

Tumatanggap ang Ang Bayan ng sa 
mga kontribusyon sa anyo ng mga Food coupons, mumo para 
artikulo at balita. Hinihikayat din ang sa ginugutom na mamamayan 
mga mambabasa na magpaabot ng 
mga puna at rekomendasyon sa ikau- 
unlad ng ating pahayagan. Maaabot 
kami sa pamamagitan ng email sa: 

angbayan@yahoo.com 


Ang Ang Bayan ay inilalathala dalawang beses bawat buwan 
ng Komite Sentral ng Partido Komunista ng Pilipinas 

Pinakahuling mga anomalya 
at kaso ng korapsyon sa AFP 


Mga opensiba ng BHB 
Balita 


bilangang yunit, mag- 
lunsad ng mga pag- 
aaral, magrekrut ng iba 
pang mga tauhan at 
makipagtulungan sa 
BHB. 

Kabilang sa pakiki- 
pagtulungan sa BHB 
ang pagbibigay ng mga 
sundalo ng mahahala- 
gang taktikal na impor- 
masyon hinggil sa kani- 
lang mga operasyon. 
Marami nang karanasan 
kung saan buu-buong 
mga yunit ng CAFGU o 
maging ng PNP ay lihim 
na kumikilala sa pamu- 
muno ng mga rebolu- 
syonaryong organisa- 
syon. 

Hikayatin din natin 
ang pagbubuo ng kam- 
panya para lisanin ang 
bulok na AFP, PNP at 
CAFGU. Alam natin na 
karamihan ng mga ka- 
raniwang tauhan nito 
ay nananatili doon da- 
hil wala silang hanap- 
buhay. Ipakita natin sa 
kanila ang pinsala at 
lupit na idinudulot ng 
kanilang mga opera- 
syong militar laban sa 
mamamayan at hikaya- 
tin silang maghanap ng 
alternatibong ikabubu- 
hay. 

Sa hinaharap, tiyak 
na lalo pang mabubulok 
ang militar at pulisya 
kasabay ng pagkabulok 
ng naghaharing siste- 
ma. Sa kabilang panig, 
lalo pang lalakas ang 
digmang bayan habang 
milyun-milyong mama- 
mayan ang sumasanib 
sa Bagong Hukbong Ba- 
yan at iba pang mga re- 
bolusyonaryong organi- 
sasyon. [AB] 


Pinakahuling mga anomalya 
at kaso ng korapsyon sa AFP 


patnapung bank account na nag- 
Ae ng milyun-milyong piso 

at 53 mamahaling sasakyan. Pag- 
dadala ng $886,957 o halos P50 milyon 
(sa palitang $1=P56) sa US para ipam- 
bayad sa biniling condominium ng 
kanyang anak sa New York. Isa pang 
insidente ng pagreremit ng $100,000 o 
P5.6 milyon sa US para ipanustos sa 
luho at marangyang pamumuhay ng 
kanyang mga anak at asawa roon. Sari- 
saring ari-arian at kayamanan sa US na 
nagkakahalaga ng P79.42 milyon. Ma- 
mahaling kabahayan sa Metro Manila at 

Baguio, magarbong resort at mga lugar- 
aliwan at plantasyon sa Iloilo. 

Ang mga ito ay ilan lamang sa mga 
nakaiiskandalong detalye ng nakaw na 
yaman ni Maj. Gen. Carlos Garcia, 
comptroller ng AFP mula 2001 hanggang 
2003. Matagal nang alam ng mga kapwa 
heneral ang mga anomalyang ito. Suba- 
lit kamakailan lamang nabunyag sa 
publiko nang ilantad ng US ang insiden- 
te ng paghuli sa anak ni Garcia dahil sa 
hindi pagdedeklara nito ng dala-dalang 
$100,000 pagpasok sa bansa noon pang 
nakaraang taon. Noon pa man din ay 

wala nang kahihiyang inamin ng 
asawa ni Garcia na ang mga ito ay 
mula sa tinanggap nilang mga "pa- 
sasalamat" ng mga pribadong kon- 
traktor na kasosyo ng AFP. Pinag- 
takpan ang mga insidenteng ito ng 
matataas na upisyal ng AFP. 

Walang naniniwalang si Garcia 
lamang ang nagpakasasa sa pondo 
ng AFP. Pinangangasiwaan niya 
ang pondo at mga rekurso ng AFP 
katuwang ang nakaupong chief of 
staff ng AFP. Nagsilbi siya bilang 
comptroller sa ilalim 
ng limang heneral. 

Pilit na tinatabu- 
nan ng AFP ang naiu- 
lat na ginawa ni 
Garcia na listahan ng 
mga heneral at mga 
mambabatas na naki- 
nabang sa pondo ng 
AFP sa ilalim ng kan- 
yang panunungkulan. 
Ayon mismo sa mga 
upisyal ng AFP, kara- 
niwan para sa kanila 
ang magpalabas ng 
pondo para sa mga 
pulitiko, katulad ng 
ginawa ni Garcia sa 
nakaraang eleksyon 
kung saan nagpalabas 
siya ng pondo para sa 
isang kandidato sa 
pagkapresidente. 

Nagkakandarapa 
ang mga upisyal ng 
AFP at maging ang 
rehimen upang pigi- 
lin ang ibayong pag- 
kakabunyag ng mga 
anomalya at mga kaso ng korap- 
syon at pandarambong sa sandata- 
hang lakas sa harap ng iskandalo 
kay Garcia. 

Isa na rito ang kwestyunableng 
paglobo ng yaman ni Secretary Gen. 
Angelo Reyes ng Department of In- 
terior and Local Government (DILG) 
noong magsilbi siyang kalihim ng 
Department of Defense. Matatanda- 
ang itinigil ang mga kasong panda- 

rambong laban sa kanya noong na- 
karaang taon matapos siya magbi- 
tiw sa pusisyon. Ayon sa kanyang 
statement of liabilities pa lamang, 
lumaki nang P4.1 milyon ang kan- 
yang yaman mula 2002 hanggang 
2003. Sa panahon ding ito, naka- 
pagpatayo siya ng bahay na nagka- 
kahalaga ng P10 milyon at nakabili 
siya ng dalawang restawran sa 
Bulacan at Cebu City. 

Dagdag kay Reyes, dalawa pang 
heneral na myembro ng gabinete ni 


Nagkakandarapa ang mga upisyal ng AFP 

at maging ang rehimen upang pigilin ang 

ibayong pagkakabunyag ng mga anomalya 
at mga kaso ng korapsyon at pandarambong 
sa sandatahang lakas... 


Arroyo ang natutukoy ngayon na 
"benepisyaryo" ng pondo ng AFP. 
Nasa listahan din ng mga heneral 
na nagtatakas ng mga dolyar at 
may maluhong pamumuhay sina 
Gen. Eduardo Ermita, Executive Se- 
cretary at Gen. Leandro Mendoza, 
kalihim ng Department of Transpor- 
tation and Communication. Sina 
Reyes, Ermita at Mendoza ay iniim- 
bestigahan ng US ngayon dahil sa 


kanilang malalaking dollar bank ac- 
counts doon. 

Iba pang mga anomalya at kaso 
ng korapsyon at pandarambong: 

1) Isang heneral ang nagkamal 
ng mahigit P400 milyon sa loob 
lamang ng huling apat na taon ng 
kanyang panunungkulan sa AFP. Ito 
ay ayon kay Ret. Com. Rex Robles 
na myembro ng binuong Feliciano 
Commission. Ang Feliciano Com- 
mission ang inatasang mag-imbes- 
tiga sa inireklamo ng mga nakaba- 
batang upisyal na 
nagprotesta. noong 
nakaraang taon laban 
sa laganap na korap- 
syon sa loob ng mili- 
tar. 

2) Ibinubulsa 
ng mga heneral sa 
Mindanao ang aabot 
sa P534 milyong pon- 
do para sa rasyong bi- 
gas ng mga tropa ng 
AFP sa Mindanao. 
Dahil dito, wala nang 
natatanggap na ra- 
syong bigas ang mga 
tropa mula pa noong 
Enero. Kumukuha rin 
ng kikbak ang pare- 
hong mga heneral mu- 
la sa pondong ibinibi- 
gay ng US para sa 
Balikatan. Ito ay ayon 
sa dalawang kongres- 
man na nagsisimula 
na ring mag-imbesti- 
ga ngayon sa iba pang 
mga anomalya at kaso 
ng korapsyon sa AFP 
sa Mindanao. 

3) Dalawang heneral ang kina- 
suhan na ng pagpalsipika ng kani- 
lang mga birth certificate at iniim- 
bestigahan dahil sa maluhong pa- 
mumuhay. Dinoktor nina Maj. Gen. 
Ralph Flores at Gen. Prospero Ocam- 
po ang kanilang mga birth certifica- 
te upang magtagal pa nang dagdag 
na tatlong taon sa AFP at makaka- 
mal pa ng dagdag na kurakot. [AB] 

Malulubhang krimen ni Tabara 


ang pusakal na kriminal at kon- 

tra-rebolusyonaryong si Arturo 
Tabara, patuloy pa ring nalalantad 
ang mga kasalanan niya sa mama- 
mayan at rebolusyonaryong kilu- 
san. Ayon sa pinakahuling mga 
ulat, salarin si Tabara sa 19 na kaso 
ng pagpatay at di bababa sa 15 
kaso ng panghoholdap, pagnana- 
kaw, pangingikil at paglabag sa ka- 
rapatang-tao. Karamihan sa mga 
krimen ay ginawa sa Negros at Pa- 
nay kung saan nakapanalasa nang 
husto ang pinamunuan niyang RPA- 
ABB. 

Anu-ano pa ang mga naging 
kasalanan ni Arturo Tabara at bakit 
gayon na lamang ang pagbubunyi 
ng mamamayan at rebolusyonar- 
yong kilusan sa Negros at Panay 
nang mapag-alaman nilang nagwa- 
kas na ang kakayahan niyang gu- 
mawa ng krimen at magdulot ng 
pinsala? 

Ang sumusunod ay paghahanay 
ng ilan sa pinakamabibigat na kri- 
men ni Tabara: 


Tes linggo matapos mapatay 


Laban sa rebolusyonaryong 
kilusan 

Noong kalagitnaan ng 
1993, sinulsulan ni Tabara 
ang pag-aaklas ng mga 
nalinlang niyang kasapi ng 
BHB sa Panay at inutusang ta- 
ngayin ang 170 malalakas na ar- 
mas. Inatasan niya noong Mayo 
1994 sina Daniel Batoy (alyas Mo- 
kong) at Demetrio (Capilastique 
(alyas Hugo) na disarmahan ang 
isang tim ng BHB sa Barangay Ba- 
gacay, Tigbauan, Iloilo. Inagaw ng 
mga kontra-rebolusyonaryong ele- 
mento ang dalawang M16, isang 
garan at isang VHF handset. 

Noong Mayo 2001, nagbaba ng 
kautusan sina Tabara at Nilo de la 
Cruz sa RPA-ABB na maglunsad ng 
mga armadong atake sa BHB. Bu- 

nga nito ang pagreyd ng pinagsa- 
nib na pwersa ng 12th IB ng Phil- 
ippine Army at RPA-ABB sa isang 
tim ng BHB sa Barangay Osorio, 
Culasi, Antique noong Mayo 21. 
Napatay sa kubkob na ito sina Ro- 
wena Torato at Manny (Ka Cezar) 
Oderio at malubhang nasugatan 
ang dalawang gerilya. Isa pang su- 
gatang Pulang mandirigma ang na- 
huli ng militar. 

Sangkot din si Tabara sa pagdu- 
kot kay Ruben Saluta, isang kadre 
ng Partido noong Nobyembre 22 at 


pagtortyur at iligal na pagdeteni sa 
kanya ng mga operatiba ng AFP 
hanggang Disyembre 22, 1999. 


Ilang mabibigat na krimen 
ni Tabara sa Panay mula 1994 
Mula 1994 hanggang 1999, 
sangkot si Tabara sa mga kaso ng 
pagpatay sa di bababa sa walong 
magsasaka sa tatlong magkakahiwa- 
lay na bayan. Karamihan sa mga bik- 
tima ay tutol o sumusuway sa mga 
kriminal na aktibidad ng RPA-ABB. 
Sangkot din siya sa pagpatay 


kay Juanito Lutero ng Barangay 
Tambal, Janiuay, Iloilo noong 
1999. Binayaran ang RPA-ABB ng 
malaking halaga ng katunggali sa 
lupa ni Lutero para ito patayin. 

Nariyan din ang pagpaslang sa 
tatlong kabataang magsasaka sa 
Barangay Aquino noong 2000, sa 
dalawang anak na lalaki ni Lucero 
Batoy sa Barangay Aparicio noong 
Marso 2001; at sa negosyanteng si 
Boy Tesorero ng Makato, Aklan no- 
ong 2002. 

Kasabwat din si Tabara at ang 
RPA-ABB sa pagkidnap kay Leo 
Victor (Leovic) Guttierez, isang 
mountaineer na taga-Maynila, no- 
ong Pebrero 2003. 


Sa Negros at iba pang 
lugar 
Bilang security adviser ni 


NG 
o Eduardo "Danding" Cojuangco, 
` Jr., responsable si Arturo 


Tabara sa pagbebenta sa serbisyo 
ng RPA-ABB para magsilbing 
pribadong goons ni Cojuangco sa 
malawakang pangangamkam ng 
lupa sa mga syudad ng Canlaon, 
Kabankalan, Sipalay, Bago at La 
Carlota at mga bayan ng Don 
Salvador Benedicto at La Castella- 
na, lahat sa isla ng Negros. 
Pangunahing responsable sina 
Tabara at Stephen Paduano (alyas 
Carapali Lualhati) sa panghoholdap 
ng RPA-ABB sa pera ng Municipal 
Treasurer's Office ng bayan ng Sta. 
Catalina, Negros Oriental na naka- 
deposito sa isang bangko sa kala- 
pit-bayan ng Bayawan noong Mayo 
2002. Napatay dito sina Lito Dagat, 
Virgie Edreal, Dondon Dinsay at isa 
pang empleyado ng munisipyo. 
Pinagsilbi niyang goons ang 
RPA-ABB ng dinastiya nina Nene de 
la Cruz at asawa niyang si Cynthia 
na kasalukuyang alkalde ng Don 
Salvador Benedicto. Sangkot din 
ang mga ito sa illegal logging 


5 


operations sa nasabing bayan. 

Nagsilbing bayarang goons si 
Tabara at ang RPA-ABB kay Ig- 
nacio Arroyo, bayaw ni Pres. Glo- 
ria Macapagal-Arroyo at iba pang 
reaksyunaryong pulitiko sa Neg- 
ros nitong nakaraang halalan. 

Nangingikil sina Tabara ng 
P100,000 hanggang milyun- 
milyong piso mula sa mga ne- 
gosyante at asendero at pinala- 
labas na ito ay rebolusyonar- 
yong pagbubuwis. Ginamit nila 
ang pangalan at logo ng 
CPP/NPA/NDF at ang lagda ni 
Ka Frank Fernandez, ang taga- 
pagsalita ng NDF-Negros, sa 
ipinadadala nilang mga sulat 
ekstorsyon. 

Noong 2002, aktibong naki- 
pag-ugnayan ang RPA-ABB sa 
isa pang grupo ng mga mama- 
matay-tao na nagbansag sa 
sarili na Red Vigilante Group 
(RVG) at pinamumuan ni Ricardo 
Peralta. Sa Central Luzon ang ka- 
lakhan ng mga operasyon nito at 
nasa Bongabon, Nueva Ecija ang 
base. Ang RVG na hawak din ni 
Gov. Tomas Joson III ng Nueva 
Ecija at militar ay nagsisilbing 
mga gun-for-hire at sangkot sa 
panghoholdap, pagtutulak ng 
droga at pangingidnap. 

Pinagsisilbihan din ng RPA- 
ABB-RVG ang mga mahigpit na 
kaalyado ni Danding Cojuangco, 
Jr tulad ng mga Dy ng Isabela. 
Sila ang nagpapatupad ng panga- 
ngamkam ng lupa at pananakot 
sa mamamayan at mga kalaban 
ng mga Dy sa pulitika. Ang gru- 
pong ito ang pumatay kay Jake 
Soriano, coordinator ng Bayan 
Muna sa Jones, Isabela at Romy 
Blancaflor, isang negosyante sa 
bayan din ng Jones. Sila rin ang 
responsable sa panununog sa 
dalawang munisipyo sa Isabela 
noong halalan ng Mayo 2004. 

Pinagsilbi rin ni Tabara bilang 
bayarang goons ng mga druglord 
sa Boracay ang RPA-ABB. [AB 

Food coupons ng rehimen, 
mumo para sa ginugutom 
na mamamayan 


ahil sa mga pasaning ibini- 
D gay nito sa sambayanan, na- 

tatakot ang rehimeng 
US-Arroyo sa galit ng nagu- “2 
gutom at naghihirap na ma- 
mamayan. Kaya matapos / 
ang ilang taong pagtatakip aS 
ni Gloria Arroyo sa tunay na {%4 & 
kalagayang kinasasadlakan GS 


ng mamamayan at matapos SG 


ang ilang taong pagmamaya- 


bang tungkol sa umano'y mga ta- 


gumpay ng rehimen sa larangan ng 


ekonomya, ipinahayag ni Arroyo . 
ngayong Oktubre na mamamaha- “ 


gi ito ng mga food coupon sa pi- 
nakamahihirap na mamamayan. 
Ang pamamahagi ng mga food 
coupon ay ipinahayag ni Arroyo 
isang araw pagkalabas ng isang 
sarbey ng Social Weather Station 
na nagsasabing walang makain ang 
15.1% ng mamamayan. Ayon sa 
sarbey, isa sa pitong pamilya sa 
buong bansa ang walang makain sa 
minimum na isang pagkakataon sa 
nakaraang tatlong buwan. 
Nakatakdang ipatupad ang 
pampabangong programang ito ng 
rehimen sa darating na Nobyembre. 
Pangungunahan ito ng Department 
of Social Welfare and Development 
(DSWD) at ng Department of Edu- 
cation (DepEd). Ayon sa progra- 
mang ito, ipamamahagi ang mga 
food coupon sa mga eskwelahan. 
Tutukuyin umano ng DepEd ang 
pinakamahihirap na mag-aaral na 
bibigyan ng mga food coupon. Ang 
mga food coupon ay maaari uma- 
nong ipagpalit sa bigas at iba pang 
pagkain sa National Food Authority 
at mga piling tindahan. Kaya sa 
sistemang ito, isinasaisantabi ang 
napakaraming bilang ng mga 


pamilyang hindi 


makapagpaaral 
kahit sa mga pampublikong eskwe- 


lahan nang dahil sa labis na 
kahirapan. 

Lubos na nakakainsulto ang 
proyektong ito ng rehimen. Sa 
loob ng mahigit tatlong taon nang 
panunungkulan ni Gloria Arroyo, 
walang humpay nitong binigwasan 
ang mamamayan ng kaliwa't ka- 
nang pahirap. Patuloy nitong ipi- 
napako ang kakarampot na sahod 
ng manggagawa at sweldo ng mga 
karaniwang empleyado. Hinayaan 
ng rehimen na sumirit ang presyo 
ng mga produktong petrolyo, kur- 
yente, pagkain at iba pang mga 
bilihin at bayarin. Patuloy nitong 
ipinatutupad ang patakaran ng 
kontraktwalisasyon at ang mala- 
wakang tanggalan sa trabaho. Isi- 
nusulong nito ang dagdag-pasa- 
ning mga buwis. Patuloy nitong 
ibinabandera ang mga patakaran 

Ko MATATAGUMPAY NA OPENSIBA NG BHB 


Mga taktikal na opensiba, inilunsad sa Southern Tagalog 


aglunsad ang Bagong Huk- 
INE? Bayan (BHB) ng mga 

taktikal na opensiba sa Lagu- 
na, Quezon at Palawan nitong Set- 
yembre at Oktubre na nagresulta sa 
pagkamatay ng walong sundalo ng 
kaaway. 

Sa Laguna, dalawang sundalo 
ng 1st IB ang namatay at di baba- 
ba sa dalawa ang nasugatan nang 
tambangan ang kanilang yunit ng 
isa ring platun ng mga Pulang 
mandirigma ng Nilo Hatol Com- 
mand ng BHB sa Barangay Kalami- 
naue, Cavinti, Laguna noong hapon 
ng Oktubre 13. 

Ang mga sundalo ay kabilang sa 
malaking bilang ng tropang ilang 
araw nang nag-ooperasyon sa 
hangganan ng Laguna at Quezon. 
Lingid sa kanilang kaalaman, mata- 
gal nang naipaabot ng masa sa mga 
Pulang mandirigma ang presensya 
ng kaaway, kaya handa ang BHB sa 
anumang mangyayaring labanan. 
Kabilang sa kanilang paghahanda 
ang pagpapakat ng bomba. 

Nang dumating na ang militar, 
di lamang nila nasugagaan ang 
nakahandang bomba kundi sinalu- 
bong pa sila ng mga punglo mula 
sa malalakas na armas ng BHB. 
Pagkatapos ng labanan, ligtas na 
nakaatras lahat ng mga Pulang 


“Food coupons...,” mula sa pahina 6 


ng liberalisasyon, pribatisasyon at 
deregulasyon sa ibayong kahirapan 
ng masang Pilipino. Matapos ang 
mga bigwas na ito, naririto ang re- 
himen ngayon at nagsasabing ma- 
mimigay ito ng pagkain sa mama- 
mayan. Ayon kay Arroyo, hindi 
umano matitiis ng rehimen na ma- 
gutom ang mamamayan kaya ma- 
mimigay ito ng mga food coupon. 


ANG BAYAN Oktubre 21, 2004 


mandirigma, dala ang lahat ng ka- 
nilang kagamitan. 

Para pagtakpan ang kanilang 
kahihiyan, pinalabas ng 1st IB na 
nakapatay sila ng dalawang Pulang 
mandirigma sa operasyong pagtu- 
gis noong madaling araw ng Oktu- 


NUWAS 


bre 15. Subalit ayon sa Nilo Hatol 
Command, walang labanang naga- 
nap sa petsang nabanggit at wala 
itong natamong kaswalti. Sa isang 
panayam, sinabi ni Gregorio "Ka 
Roger" Rosal na ang sinasabi ng 
1st IB na mga patay na gerilya na 
kanilang dinala sa munisipyo ng 


Subalit kung tutuusin, ang rehi- 
men ang nagdulot ng lalong kahi- 
rapan at pagkagutom ng mamama- 
yan. Layunin lamang ng proyek- 
tong ito ni Arroyo na itaas ang su- 
masadsad nitong popularidad. May 
duda rin kung kakayanin ng 
bangkrap na gubyerno ni Arroyo 
ang bilyun-bilyong pisong kakaila- 
nganin nito para ipatupad ang 
proyekto. 

Wasto lamang na ipagpatuloy 


Cavinti ay sina Alberto Belena at 
Clemente Calatrava, kapwa mga 
treasure hunter na taga-Sariaya, 
Quezon na nasugagaan ng AFP ha- 
bang patungo sa Barangay Caldong 
sa kalapit na bayan ng Sampaloc, 
Quezon. 

Sa Quezon, iniulat ng Apolonio 
Mendoza Command ang dalawang 
matagumpay na operasyong is- 
nayping sa Mauban noong Setyem- 
bre. Noong Setyembre 30, dala- 
wang sundalong magkatabi ang 
sabay na namatay nang tagusin 
sila ng iisang bala mula sa isnayper 
ng BHB sa Barangay Ilayang Ba- 
gumbungan. Noon namang Set- 
yembre 19, isang upisyal-militar 
ang namatay nang isnaypin siya sa 
Barangay Rosario. Hindi na naka- 
panlaban ang upisyal at nagpapu- 
tok lang ito nang walang direksyon 
dahil hindi niya alam kung saan 
nanggaling ang balang tumama sa 
kanya. 

Sa Palawan, tatlong elemento 
ng Philippine Marines ang napatay 
sa ambus na inilunsad ng BHB sa 
Barangay Bayumbongan, Taytay 
nitong Setyembre 28. Isinagawa 
ang ambus habang papabalik na sa 
kanilang hedkwarters ang mga 
sundalong kabilang sa Task Force 
Malampaya. ABI 


ng mamamayan ang kanilang mga 
pakikibaka para sa mas makataru- 
ngang pamumuhay. Paigtingin ang 
pakikibaka para sa mas mataas na 
sahod at sweldo. Patindihin ang 
paglaban sa mga dagdag na buwis 
at pagtaas ng mga bilihin at 
bayarin. Higit sa lahat, lumahok sa 
rebolusyonaryong pakikibaka na 
magwawakas sa kasalukuyang sis- 
temang gumugutom sa mamama- 
yang Pilipino. ABI 

Promosyon ni Palparan, binatikos 


BINATIKOS ng Partido Komunista ng Pilipinas (PKP) 
ang promosyon bilang major general ni Brig. Gen. 
Jovito Palparan, ang tinaguriang "berdugo ng Min- 
doro." 

Sa isang pahayag, sinabi ni Gregorio "Ka Roger" 
Rosal, tagapagsalita ng PKP, na inilalarawan ng 
promosyon ni Palparan ang teroristang gera ng re- 
himeng Arroyo: "Binibiktima nito ang mamamayan 
at ginagantimpalaan ang mga pasistang asong 
ulol." Si Palparan ay kabilang sa 16 na upisyal-mi- 
litar na nagtaglay ng mas mataas na ranggo simula 
nitong Oktubre 20. 

Bukod sa madugong rekord ni Palparan sa 
Mindoro, may mga kaso rin siya ng pananalbeyds at 
iba pang paglabag sa karapatang-tao sa Cordillera. 

Ani Ka Roger, titiyakin ng rebolusyonaryong ki- 
lusan na makakamtan ng libu-libong biktima ng ka- 
lupitan ni Palparan ang malaon na nilang inaasam 
na katarungan. 


Mga kasinungalingang militar sa Southern 
Mindanao, pinabulaanan ng BHB 


PINABULAANAN ng Merardo Arce Command (MAC) 
ng Bagong Hukbong Bayan (BHB) sa Southern Min- 
danao ang ipinangangalandakan ng 404th Infantry 
Brigade na malilipol na ang BHB sa Compostela 
Valley sa loob ng anim na buwan dahil nauubusan 
na raw ito ng mga pinuno at bagsak na ang moral 
nito. Ayon sa militar, nilisan na raw ng isang kila- 
lang kumander ng BHB ang rebolusyonaryong kilu- 
san dahil sa pagkulimbat nito ng pera ng Partido at 
kasalukuyan na itong nagpapayaman sa pamamagi- 
tan ng iligal na pagmimina ng ginto. 

Sa kanyang pahayag nitong Oktubre 11, sina- 
bi ni Rigoberto Sanchez, tagapagsalita ng MAC, 
na aktibo pa ring ginagampanan ni Ka Lando at 
ng kanyang pinamumunuang yunit ng Pulang Ba- 
gani Command ang kanilang mga rebolusyonar- 
yong gawain. 

Pinabulaanan din ni Sanchez ang sinabi ng mi- 
litar na may siyam na gerilyang namatay sa depen- 
sibang naganap sa Pantukan, Compostela Valley 
noong Setyembre 22. Aniya, dalawang mandirigma 
lamang ang nasawi sa naturang engkwentro. Dina- 
kip din at tinortyur ng militar si Ka Jun-Jun Acog, 
isang Pulang mandirigma, at pinilit itong maging 
giya sa operasyong iyon. 

Kordon ng militar at pulis, nalusutan ng 
BHB sa Tarlac 


MATAGUMPAY na nalusutan ng mga Pulang mandirig- 
ma ng Nelson Mesina Command (NMC) ng Bagong 
Hukbong Bayan ang kordon ng 250 tropa ng militar 
at pulis sa isang walong ektaryang tubuhan pagkata- 
pos ng labanan sa Sityo Umangan, Barangay Balite, 
Pura, Tarlac nitong Oktubre 18-19. 

Ayon kay Serafin Magdiwang, tagapasalita ng 
NMC, sa tulong ng mamamayan ay nakabalik sa kani- 
lang baseng gerilya ang lahat na Pulang mandirigma 
nang walang natatamong kahit isang kaswalti. 
Taliwas ito sa ipinagmamayabang ni Lt. Col. Ricardo 
Visaya, kumander ng 69th IB, na pitong gerilya 
umano ang kanilang napatay habang pinapalibutan 
ang mga gerilya ng 69th IB, 703rd Brigade, 312nd at 
313rd Police Mobile Group ng Tarlac PNP. 


Rali ng mga magsasaka at manggagawa 
sa Cavite, binuwag 


ISANG rali ng may 1,000 magsasaka, manggagawa at 
mga myembro ng iba pang militanteng organisasyon 
ang marahas na binuwag ng mga pulis at bumbero 
nitong Oktubre 18 sa Trece Martires City, Cavite. Ang 
rali, na ginanap sa tapat ng kapitolyo ng Cavite ay 
inilunsad upang batikusin si Gov. Ireneo Maliksi dahil 
sa pagpapahintulot niya sa laganap na pagpapalit- 
gamit ng lupa at mapanupil na pamamalakad sa mga 
industriyal na engklabo sa prubinsya. 

Ayon sa Kamagsasaka-Ka, isang samahan ng mga 
magbubukid sa Cavite, namamatay ang kabuhayan ng 
mga magsasaka dahil pinahihintulutan ni Maliksi ang 
malalaking negosyante na gawing mga subdibisyon at 
mga engklabong pang-industriya at pangkomersyo 
ang mga lupaing agrikultural. Ayon naman sa Cavite 
Solidarity Workers, bigo si Maliksi na proteksyunan 
ang interes ng mga manggagawa sa mga industriyal 
na engklabo. 

Pinalalayas din ng mga demonstrador ang mga 
pwersa ng Philippine Marines at Philippine Air Force 
sa bayan ng Maragondon, na anila'y naghahasik ng 
terorismo doon. 

Samantala, libu-libong magsasaka sa pamumuno 
ng Kilusang Magbubukid ng Pilipinas ang nagrali sa 
Metro Manila, Masbate, Legazpi City at iba pang ba- 
hagi ng Pilipinas nitong Oktubre 21 para batikusin 
ang mga patakaran ng rehimeng Arroyo na nagbubu- 
nga ng laganap na kagutuman sa bansa. 

Lider ng Anakpawis sa Leyte, pinaslang 


TINAMBANGAN at napatay si Samuel Bandilla, 45, regional coordinator ng 
partidong Anakpawis sa Leyte, noong gabi ng Oktubre 15 sa Tacloban 
City. Si Bandilla ay pang-anim na sa mga coordinator ng Anakpawis na 
pinatay mula Nobyembre 2003. 

Malubhang nasugatan at nasa ospital ang isa pang kasama ni Bandilla 
na si Engr. Bernardo Devaras, 42. Si Devaras ang nagmamaneho ng mo- 
torsiklo na inangkasan ni Bandilla nang pagbabarilin sila ng dalawang di- 
kilalang tao. Pauwi na sila mula sa isang piket ng mga empleyado sa com- 
pound ng Leyte Metropolitan Water District (LMWD) sa Barangay Mabini. 

Ilang araw nang nagpipiket ang mga empleyado laban sa pagsisisante 
ng maneydsment ng LMWD sa 25 na empleyado nito noong unang linggo 
ng Oktubre. Ang sugatang si Devaras ay isa sa mga sinibak na empleyado. 

Ang pagkilos ng mga empleyado ay sinuportahan ng Kilusang Mayo 
Uno-NAFLU, kung saan coordinator din si Bandilla para sa Metro Taclo- 
ban. Mariing binatikos nina Bandilla at Devaras ang maneydsment ng 
LMWD sa naturang piket, partikular ang maanomalyang pamamalakad ng 
manidyer nitong si Ranulfo Feliciano, na kilala rin sa pagmamantini ng 
maraming goons. 

Bago ito, tuluy-tuloy din ang mga pagkilos laban kay Feliciano, sa 
serye ng pagtaas ng singil sa tubig at sa masamang serbisyo ng LMWD. 


Pagtataas ng presyo ng palay, iginiit 
DINUMOG ng mga myembro ng Alyansa ng mga Magbubukid sa Gitnang 
Luzon (AMGL) ang panrehiyong upisina ng Department of Agriculture 
(DA) sa San Fernando, Pampanga nitong Oktubre 15 para igiit ang pag- 
tataas sa presyo ng palay mula P8 tungong P15 bawat kilo. 

Ayon sa AMGL, isang dekada nang nakapako sa P6 hanggang P7.50 
bawat kilo ang presyo ng palay samantalang patuloy ang pagtaas ng 
presyo ng abono. Sa kabilang banda, hinahayaan ng gubyerno ang mga 
myembro ng mga kartel na magbenta ng bigas sa presyong aabot sa P24 
bawat kilo. 

Sa halip na suportahan nito ang lokal na agrikultura sa pamamagitan 
ng pagbibigay ng subsidyo sa mga nagtatanim ng palay, itinutulak ng 
gubyerno ang importasyon ng bigas at paggamit ng hybrid na mga punla 
na bagamat nagbubunga ng mataas na ani ay di hamak na mas magastos 
dahil obligadong bumili ng semilya bawat taniman ang mga magsasaka, 
anang AMGL. 

Sa kaugnay na balita, nagpiket ang mahigit 50 magsasaka sa upisina 
ng National Irrigation Administration (NIA) sa Sto. Tomas, Pampanga 
nitong Oktubre 13 para igiit ang pagbibigay sa kanila ng bayad-pinsala 
para sa lupain nilang nalubog sa tubig mula nang simulan ang operasyon 
ng Cong Dadong Dam sa Arayat noong 2002. Ang dam, na kinuha ang 
pangalan mula sa ama ni Gloria Arroyo na si Diosdado (Cong Dadong) 
Macapagal, ay naglubog sa 93 ektaryang lupain na dating tinatamnan ng 
kamatis at mais ng 81 kasama. Ayon sa mga kasama, binayaran lamang 
sila ng P5 bawat metro kwadrado (o P50,000 bawat ektarya) samanta- 
lang pinangakuan sila ng NIA ng P15 bawat metro kwadrado o P75,000 
bawat ektarya. 

Pagsupil sa masmidya 
sa Eastern Visayas, 
kinundena 


MARIING kinundena ng National 
Democratic Front sa Eastern 
Visayas (NDF-EV) ang panunupil 
ng militar sa mga kagawad ng 
midya na dumalo sa press con- 
Jerence ng NDF-EV noong Abril. 

Sa isang pahayag nitong Ok- 
tubre 7, binatikos ni Fr. Santiago 
Salas, tagapagsalita ng NDF-EV, 
ang 8th ID dahil pinaratangan 
nitong "nakikihalubilo sa kaa- 
way" ang naturang mga taga- 
midya. Pinagbawalan din ni Maj. 
Neneveigh Alcovindas, civil rela- 
tions chief ng 8th ID, na maki- 
pag-ugnayan ang mga tagamidya 
sa mga "kaaway ng estado." 

Nanawagan si Fr. Salas sa 
masmidya sa rehiyon na manin- 
digan para sa kalayaan ng pa- 
mamahayag at tutulan ang pa- 
nunupil-militar. 


39 milyong Amerikano, 
naghihikahos 


AABOT sa 39 na milyong Ameri- 
kano, kabilang ang 20 milyong 
bata, ang naghihikahos. Ito ay 
ayon sa isang pag-aaral na gina- 
wa ng Annie E. Casey, Ford at 
Rockefeller foundations na inil- 
abas nitong Oktubre 12. 

Anito, ang mga naghihika- 
hos ay kumikita ng mas mababa 
sa nararapat na 58.84 bawat 
oras para disenteng makapamu- 
hay ang isang pamilyang may 
apat katao. Sa ngayon, ang mi- 
nimum na sahod sa US ay 55.15 
bawat oras. 

Tiyak na mas malala na 
ngayon ang kalagayan dahil ang 
datos na ginamit para sa pag- 
aaral ay batay pa sa resulta ng 
sensus sa US noong 2002. 

Lalong humihina ang AFP sa pagsingaw 
ng mga kabulukan nito 


Pi. mang pagtakpan ng rehimeng US-Arroyo at mga namumunong 


heneral nito, di mapigilan ang pag-alingasaw ng malakihang 

korapsyon sa loob ng Armed Forces of the Philippines (AFP), 
laluna sa hanay ng pinakamatataas na upisyal nito. Ang nabubunyag 
na malalaking kaso ng korapsyon ay palatandaan ng sagad-sa- 
butong kabulukan ng AFP. 

Ang kabulukang ito sa loob ng AFP ay tuwirang ibinu- 
bunga ng pagiging mersenaryo at pasistang hukbo nito. 
Ang kabulukan ng ipinagtatanggol nitong naghaharing 

sistema ay yaon ding kabulukang umiiral sa 

loob ng hanay ng AFP. Ang AFP, laluna sa pi- 
nakamatataas na andana nito, ay kaharian 
ng mga milyunaryong heneral, pawang mga 
burukratang kapitalistang nagpapayaman 
gamit ang hawak nilang kapangyarihan. 

Ang malakihang korapsyon at kriminalidad 
ng pinakamatataas na heneral ng AFP at ang mga 
pagtatangkang pagtakpan ang mga ito ay nag-uudyok ng 
malawakang galit ng mamamayang labis na naghihikahos. 
Ang galit ng mamamayang Pilipino sa korapsyon sa loob ng 
AFP ay katulad ng galit nila sa nakamumuhing korapsyon ng 
mga upisyal ng rehimeng Arroyo na nagpapakasasa sa milyun-mil- 
yong pisong nakaw na yaman habang milyun-milyon ang lubog sa ku- 
munoy ng kahirapan. 

Ang korapsyon ng mga pinunong heneral ng AFP ay nag-uudyok ng 
gayon ding galit sa hanay ng mga ordinaryong sundalo at nakababa- 
bang upisyal ng militar lalupa't sila ang pangunahing mga biktima 
nito. Habang nagpapakasasa ang mga bundat na heneral, ang mga ka- 
raniwang sundalo at nakabababang upisyal ng AFP ang nagdurusa sa 
palaging naaantalang mababa na ngang sweldo, napakaliit na pen- 

syon, kakulangan at mababang kalidad ng mga kagamitan at iba pa. 


Pinakahuling mga Food coupons, mismis 


Mga tampok sa anomalya at kaso ng ANG krimen para sa ginugutom 
isyung ito... korapsyon sa AFP PAHINA 5 | na mamamayan 

Mga instruksyon sa paglilimbag 

1. Ang sinundang pahina, na eksaktong kopya ng pahina 1 maliban sa mas mapusyaw 
ang masthead o logo ay para sa mga gumagamit ng mimeo machine o naglilimbag sa 
paraang v-type. Idinisenyo ito para hindi madaling makasira ng istensil. 


2. Pag-print sa istensil: 


Sa print dialog, i-check ang Print as image 
Alisin ang check sa Shrink oversized pages to paper size 


I-click ang Advanced 
Tiyaking naka-set sa 100% ang Scaling 


a) 

b) 

k) I-click ang Properties 
d) 

e) 

d) Ituloy ang pag-print 


3. Hinihikayat ang mga kasama na ipaabot sa patnugutan ng AB ang anumang 
problema kaugnay ng paglilimbag sa pamamagitan ng v-type. Magpadala ng email sa 
angbayan@yahoo.com 


